Темир жол станциясы– поезддер келип токтоочу жана аларды кайра жөнөтүүчү ишкана (анда өзүнчө пункт, имарат бар); үчтөн көп темир жол линиялары кезигишкен темир жол түйүндөрүндө техникалык жактан байланыштуу башкы, бириктирме, айланып өтмө жана подъезддик жолдордон турган темир жол станциялары түзүлөт. Ири темир жол түйүндөрүндө негизинен депо, ремонттоочу ишкана, жүк жана жүргүнчү ташуучу участкалык сорттогуч темир жол станциялары бар.